זה בא אליי

זה בא אליי הוא סינגל של הזמרת הישראלית רוני דלומי, שיצא לאור ב-10 במרץ 2021. זהו השיר החמישי מתוך אלבומה הרביעי שטרם יצא.

רקע וכתיבה 
השיר נכתב והולחן על ידי דלומי, ביחד עם איתי שמעוני וצליל קליפי, והופק על ידי ינון יהל, והוא בסגנון הפופ הלטיני, שאפיין את אלבומה הראשון, "קצת אחרת" ואת הסינגל הקודם שלה "רציתי שזה יכאיב". השיר מאופיין באווירה אופטימית ועליזה, ודלומי מתארת בו כיצד הטוב מגיע אליה גם כשאינה מצפה לו.

וידאו קליפ 
הווידאו קליפ של השיר פורסם בערוץ היוטיוב של דלומי בסמוך לצאת הסינגל עצמו, ובוים על ידי תמר גורן. הוא נוצר בהשראת טלנובלות ספרדיות. דלומי נראית בקליפ כמוכרת בחנות פרחים, עוקבת אחרי גבר שמוצא חן בעיניה. לאורך כל השיר הוא אינו מבחין בה, ורק בסופו הוא שם לב אליה.

ביקורת 
מבקר המוזיקה יוסי חרסונסקי סקר את השיר בחיוב, תוך שהעניק לו ציון של שלושה וחצי כוכבי זהב מתוך חמישה.

מיקומי שיא

הערות שוליים 

שירי 2021
סינגלים מ-2021
שירי רוני דלומי
שירים בעברית
שירים שנכתבו על ידי צליל קליפי
שירים שנכתבו על ידי איתי שמעוני
שירים שנכתבו על ידי רוני דלומי
שירים שהופקו על ידי ינון יהל
שירי פופ לטיניים